User:Draganv21/sandbox

Κλαίρη Λυκιαρδοπούλου

Η Κλαίρη Λυκιαρδοπούλου γεννήθηκε στην Αθήνα. Σπούδασε στο Αμερικάνικο Κολλέγιο και ολοκλήρωσε τις σπουδές της στα παιδαγωγικά στις Ηνωμένες Πολιτείες. Tαξίδεψε σε πολλά μέρη του κόσμου γνωρίζοντας πολλές και διαφορετικές κουλτούρες.

Η ζωή της άλλαξε ριζικά μετά τη γνωριμία της το 1980 με τον Δάσκαλο Δημήτρη Κακαλίδη, ιδρυτή του Πνευματικού Κέντρου «Όμιλος Εξυπηρετητών». Με την καθοδήγησή του μαθήτευσε στη μελέτη του εαυτού (γνώθι σαυτόν) και την ανάδυση της πνευματικής φύσης του ανθρώπου, όπως και στην άσκηση της Πνευματικής Θεραπείας ως τρόπου ζωής. Για πάνω από τρεις δεκαετίες διετέλεσε Πρόεδρος του Ομίλου.

Συμμετείχε στη δόμηση του Τμήματος Πνευματικής Θεραπείας του Ομίλου Εξυπηρετητών, στο οποίο εργάστηκε σταθερά ως υπεύθυνη για την εκπαίδευση των νέων θεραπευτών. Ανταποκρινόμενη ανιδιοτελώς στην εκάστοτε ανάγκη του συνανθρώπου μας, έκανε χιλιάδες συναντήσεις με άτομα που ζητούσαν βοήθεια σε προβλήματα υγείας, προσωπικά, οικογενειακά, κ.ά. Καθημερινά δεχόταν ασθενείς που ζητούσαν τη βοήθειά της μέσω της Πνευματικής Θεραπείας, ενώ έχει λάβει αμέτρητες ευχαριστήριες επιστολές για αποδεδειγμένες θεραπείες που έγιναν είτε εξ επαφής είτε εξ αποστάσεως. Αποσπάσματα του βιβλίου της «Πνευματική Θεραπεία», που πρωτοεκδόθηκε στην Ελλάδα το 1987, αναδημοσιεύτηκαν σε συνέχειες σε εφημερίδα ευρείας κυκλοφορίας, το 1989.

Για το συγγραφικό της έργο έλαβε πληθώρα εγκωμιαστικών κριτικών και χαίρει εκτίμησης από τον πνευματικό κόσμο της χώρας. Αποσπάσματα από τα βιβλία της έχουν συμπεριληφθεί σε ανθολογίες και λογοτεχνικά περιοδικά. Η τριλογία με θέμα τον ρόλο του άντρα, της γυναίκας και του αντρόγυνου έχει εγκριθεί από το Υπουργείο Παιδείας και Θρησκευμάτων για τις βιβλιοθήκες των σχολείων της χώρας. Σε συνεντεύξεις της στην κρατική τηλεόραση και στο ραδιόφωνο τόνισε την αναγκαιότητα κάθε άνθρωπος να γνωρίσει και να εκφράσει την αληθινή του φύση.

Έγραψε 20 βιβλία, μεταφέροντας τις προσωπικές της εμπειρίες από τη μαθητεία της και αναπτύσσοντας θέματα που αφορούν διάφορους τομείς της ζωής, δοσμένα με απτά παραδείγματα της καθημερινότητας, πάντα βασισμένη στη διδασκαλία που έλαβε. Συνολική παρουσίαση του συγγραφικού της έργου μέχρι τώρα, πραγματοποιήθηκε το Μάρτιο του 2009 όπου μίλησαν επιφανείς λογοτέχνες για την προσφορά της στη διανόηση.

Η Κλαίρη Λυκιαρδοπούλου απεβίωσε το 2015. Αφιέρωσε ολόκληρη της ζωής της στο έργο του Ομίλου Εξυπηρετητών, που στόχος του είναι η συνειδησιακή ανάπτυξη του ανθρώπου και η εξάπλωση της πνευματικότητας.

Συγγραφική δραστηριότητα:


 * 1) Πνευματική Θεραπεία (Γ' Ανανεωμένη Έκδοση) (2009)
 * 2) Ο Δάσκαλος 1 (Β' Ανανεωμένη Έκδοση) (2010)
 * 3) Ο Δάσκαλος 2 (Β' Ανανεωμένη Έκδοση) (2010)
 * 4) Ο Δάσκαλος 3 (Β' Ανανεωμένη Έκδοση) (2010)
 * 5) Ο Δάσκαλος 4 (Β' Ανανεωμένη Έκδοση) (2010)
 * 6) Η Δύναμη της Γυναίκας (Β' Ανανεωμένη Έκδοση) (2010)
 * 7) Ο Άνθρωπος και το Χρήμα (Β' Ανανεωμένη Έκδοση) (2010)
 * 8) Η Καρδιά της Γης (Β' Ανανεωμένη Έκδοση) (2010)
 * 9) Ο Διαχρονικός Δάσκαλος 1
 * 10) Ο Διαχρονικός Δάσκαλος 2
 * 11) Ο Διαχρονικός Δάσκαλος 3
 * 12) Ο Διαχρονικός Δάσκαλος 4
 * 13) Το Ιερό Έργο της Ψυχής (Β' Ανανεωμένη Έκδοση) (2010)
 * 14) Άτομο Ομάδα Μονάδα (Β' Ανανεωμένη Έκδοση) (2010)
 * 15) Ο Οικογενειακός Κύκλος
 * 16) Γυναίκα - Η Θέση και ο Ρόλος της στην Κοινωνία (Β' Ανανεωμένη Έκδοση) (2010)
 * 17) Άνδρας - Η Θέση και ο Ρόλος του στην Κοινωνία (Β' Ανανεωμένη Έκδοση) (2010)
 * 18) Ανδρόγυνο - Η Θέση και ο Ρόλος του στην Κοινωνία (Β' Ανανεωμένη Έκδοση) (2010)
 * 19) Η Γνώση του Εκπαιδευτικού (Β' Ανανεωμένη Έκδοση) (2010)
 * 20)  ...και οι σκιές γινήκαν φως (Νέα Έκδοση) (2013)

Μεταφράσεις:


 * 1) Spiritual Healing (Πνευματική Θεραπεία - Αγγλική Έκδοση) (2009)
 * 2) The Master 1 (Ο Δάσκαλος 1 - Αγγλική Έκδοση)   (2009)
 * 3) Individuality Unity Monad (Άτομο Ομάδα Μονάδα - Αγγλική Έκδοση) (2010)